**PREPORUKE ZA RAD S DJECOM S POREMEĆAJIMA UČENJA**

**Opće preporuke**

**Informirajte se**

* informirati se o poremećaju, uzrocima, simptomima, oblicima, tretmanu
* rano i pravovremeno uočiti znakove poremećaja kako bi i tretman bio pravovremen i što uspješniji

**Slušajte učenika**

* kada Vam govori o svojim poteškoćama
	+ kako biste ga bolje upoznali
	+ kako biste primjereno individualizirali postupke podučavanja djetetu

**Multidisciplinarni i timski rad**

* pokušati ostvariti što bolju suradnju s roditeljima
* uputiti roditelje da potraže pomoć stručnjaka
* u procesu dijagnostike i planiranja tretmana multidisciplinarni pristup

**Odnos prema djetetu**

* pokazivati razumijevanje za djetetove teškoće
* u radu biti kritičan, ali oprezan i taktičan
* u radu biti dosljedan, uporan i strpljiv
* hrabriti dijete, poticati ga i hvaliti i za male uspjehe
* isticati djetetova dobra postignuća u drugim područjima

**Prilagodite metode i organizaciju rada**

* utvrditi djetetovu razinu znanja i usvojenosti vještina
* pokušati djetetu prilagoditi vremenski raspored rada
* povremeno djetetu davati lakše zadatke koje može uspješno riješiti
* koristiti se individualizacijom u radu
* u radu koristiti različita sredstva i pomagala
* ne očekivati od djeteta da se uvijek pridržava "naučenog"
* osigurati djetetu mogućnost temeljite pripreme prije ocjenjivanja
* raditi s djetetom dopunske sadržaje u kojima su teškoće najizraženije
* staviti dijete da sjedi bliže ploči i učitelju
* naglasiti ono što će se u lekciji učiti i završiti lekciju sažetim prikazom onog što se učilo
* provjeriti je li dijete zapamtilo ili točno zapisalo domaću zadaću
* pažljivo odrediti količinu domaće zadaće - ne prelazeći djetetove mogućnosti
* zapisati važne poruke i događaje u djetetovu bilježnicu
* zapisati nekoliko brojeva telefona druge djece iz razreda u djetetovu informativku
* koristiti se različitim načinima ispitivanja i ocjenjivanja
* jasno obrazložiti ciljeve ispitivanja i svoja očekivanja
* isticati dobro napravljene stvari, a greške ispravljati kvalitetno
* negativne primjedbe uvijek na kraju ublažiti pozitivnom, motivirajućom primjedbom
* poticati snažne strane učenika (razumijevanje govora, rješavanje zagonetki, kritičko razmišljanje, snažno rezoniranje, promatranje šire slike, kreativnost, intuitivnost, empatičnost)
* vjerovati u učenika

**Preporuke za rad s učenicima s disleksijom**

* dijeliti zadatke u manje skupine informacija
* smanjiti "nepotrebno" prepisivanje - na ploči bojama označiti dijelove koje dijete treba prepisati, produljiti mu vrijeme
* pisati čitljivim, pravilnim rukopisom na ploči, upotrebljavajući boje
* povećati font slova kod tekstova za čitanje s razumijevanjem i ispitnih materijala
* paziti na kvalitetu nastavnih i ispitnih listića i materijala
(sadržaj, jezik, veličina slova, čitljivost)
* zajedno s djetetom i roditeljem odabrati bilježnicu i sredstvo za pisanje koje djetetu najviše odgovara

**Preporuke za rad s učenicima s disgrafijom**

* dajte učeniku više vremena za zadatke koji uključuju pisanje
* unaprijed pripremite djelomične bilješke za učenike koje će na satu popuniti
* kada je potrebno obimno pisanje, osigurajte *pisača* koji će zapisivati učenikove odgovore
* naglašavati važnost urednosti rukopisa, ali ga ne kažnjavati kad ne može bolje
* ne koristiti urednost i točnost u pisanju kao kriterije ocjenjivanja
* dozvoliti učeniku da koristi skraćenice za neke riječi
* smanjiti količinu prepisivanja
* sekvencionirati proces pisanja
* dopustiti učeniku da piše slovima koja piše čitkije (tiskana ili pisana)
* dopustiti učeniku da koristi pribor za pisanje koji mu najviše odgovara

**Preporuke za rad s učenicima s diskalkulijom**

* fokusirati se na razumijevanje sadržaja
* koristiti konkretne primjere u objašnjavanju kako bi se olakšalo povezivanje matematičkih simbola s količinom
* pitati puno pitanja kako bi se dijete što više angažiralo i razmišljalo
* osigurati puno vježbe i dodatnog rada
* smanjiti količine memoriziranja, osobito u nižim razredima
* poticati korištenje kalkulatora
* materijale učiniti zabavnima kako bi dijete imalo pozitivno iskustvo